Mange borgere er ikke klar over at de selv skal oplyse SKAT om tab eller gevinster på aktier. Så for at give en hjælpende hånd, har SKAT udarbejdet en pjece der skal kaste lys over reglerne. Den bliver i den kommende tid sendt direkte ud til 5000 borgere med mange aktiesalg. - Vi ved, at reglerne for gevinst eller tab på aktier og investeringsforeningsbeviser kan være svære at finde ud af. Derfor har vi også i år gjort noget ekstra for at informere klart og overskueligt om reglerne, siger Erik Biegel, der er afdelingsleder i Skattecenter Hjørring.

Referat:
5000 borgere modtager brev og pjece fra SKAT om reglerne for aktier og værdipapirer.